己巳十二月廿九日同姪端臣端杲觀王右軍帖并晉書以白藕薦酒成詩
作者：范浚
朝代：宋

paragraphs: 星回景急歲聿除，更長燭明坐蓬廬。
東風夜半欲入律，萬木先已爭號呼。
小阮過予足風味，共觀古帖披前志。
秋蛇綰字右軍書，朔馬騰風東晉記。
紛紜萬古浩無涯，且啖白藕傾流霞。
分甘恨不如船大，空想峰頭十丈花。